

Centar za pružanje usluga u zajednici Osijek Razina: 11

Vinkovačka 61 Razdjel: 086

 Šifra općine: 312

IBAN: HR4423900011100025154

Matični broj: 03014428

OIB: 61997429886

Šifra djelatnosti: 8790

Broj RKP-a: 07278

Klasa: 400-05/25-01/1

Ur.br.: 2158-103-02/01-25-1

Osijek, 28.01.2025.

**BILJEŠKE UZ FINANCIJSKO IZVJEŠĆE**

**za razdoblje od 01.01.2024. – 31.12.2024.g.**

Centar za pružanje usluga u zajednici Osijek je ustanova čija je osnovna djelatnost resocijalizacija djece s poremećajem u ponašanju. Cilj boravka u našoj ustanovi je da dijete u sigurnom okruženju zajedno s odgajateljima pronađe pravi put za sebe.

U skladu sa čl. 6 Statuta Centra, Centar pruža sljedeće usluge:

* **Savjetovanje** - djetetu i mladoj punoljetnoj osobi s problemima u ponašanju, djetetu

bez pratnje koje se zatekne izvan svog prebivališta i djetetu stranom državljaninu koje se zatekne na teritoriju RH bez nadzora roditelja ili druge odrasle osobe, obitelji kojoj je zbog narušenih odnosa ili drugih nepovoljnih okolnosti potrebna stručna pomoć ili druga podrška

* **Psihosocijalno savjetovanje** - djetetu i mladoj punoljetnoj osobi s problemima u ponašanju,

obitelji kojoj je zbog narušenih odnosa ili drugih nepovoljnih okolnosti potrebna stručna pomoć ili druga podrška

* **Socijalno mentorstvo** - korisniku kojem prestaje pravo na uslugu smještaja ili organiziranog

stanovanja, mladoj punoljetnoj osobi s problemima u ponašanju

* **Psihosocijalna podrška**
* **Boravak** - djetetu i mladoj punoljetnoj osobi s problemima u ponašanju od 7. do 21. godina

 života

* **Organizirano stanovanje** - djetetu i mladoj punoljetnoj osobi s problemima u ponašanju od

7. godine života, djetetu bez pratnje koje se zatekne izvan svog prebivališta, djetetu stranom državljaninu koje se zatekne na teritoriju RH bez nadzora roditelja ili druge odrasle osobe, osobi koja je bila korisnik prava na uslugu smještaja ili organiziranog stanovanja, a kojoj je potrebno osigurati stanovanje dok za to traje potreba, a najduže do 26. godine života

* **Smještaj** - djetetu i mladoj punoljetnoj osobi s problemima u ponašanju od 7. godine života,

djetetu bez pratnje koje se zatekne izvan svog prebivališta, djetetu stranom državljaninu koje se zatekne na teritoriju RH bez nadzora roditelja ili druge odrasle osobe

U Centru su oformljeni sljedeći odjeli:

1. Odjel smještaja, timske procjene, prihvata i tretmana
2. Odjel boravka, savjetovanja i organiziranog savjetovanja
3. Financijsko-računovodstveni i pomoćni tehnički poslovi

Odjel smještaja, timske procjene, prihvata i tretmana sastoji se od 6 odjela:

* Odjel smještaja, timske procjene, prihvata i tretmana - formirane su 3 odgojne skupine, od kojih je jedna za provođenje sudske odgojne mjere upućivanja u odgojnu ustanovu, a dvije za maloljetnike (od 14. do 21.g.) smještene po Obiteljskom zakonu ili Zakonu o socijalnoj skrbi. Optimalni smještajni kapacitet iznosi 6-8 korisnika po skupini
* Dijagnostika - odjel na kojem se provodi dijagnostički postupak utvrđivanja etiologije, fenomenologije, intenziteta, ekstenziteta i vrste problema u ponašanju i poremećaja osobnosti, predlaže se odgovarajući oblik tretmana, zaštite, odgojne mjere i savjetovališni rad s djetetom i njegovom obitelji. Optimalno je 6 korisnika po dijagnostičkoj skupini
* Mala skupina - osigurava stalni smještaj muškoj djeci, starosti od 7 do 14 godina, koja su sklona čestim bjegovima, nepohađanju nastave, činjenju kaznenih i prekršajnih djela, a isti još nisu kazneno odgovorni te iziskuju individualizirani i intenzivniji rad na svim područjima. Optimalni smještajni kapacitet ove skupine je 5 korisnika
* Prihvatna stanica osigurava privremeni, kratkotrajni smještaj te hitnu socijalno-pedagošku pomoć djeci i mladeži koja se zateknu u skitnji ili u drugim, za djecu i mladež neprihvatljivim i neprimjerenim situacijama. Smještaj u Prihvatnoj stanici može trajati do 72 sata. Optimalni kapacitet takvog smještaja je 3 korisnika. U prihvatnu stanicu se primaju i djeca bez pratnje –migranti, bez ograničenja, te od posljednjeg bliskoistočnog izbjegličkog vala veći broj korisnika Prihvatne stanice čine upravo migranti s tog područja (Egipat, Sirija, Afganistan, Iran). Optimalan broj djece migranata je 10.
* Disciplinski centar osigurava provođenje odgojne mjere upućivanja u disciplinski centar. Tijekom provođenja mjere nastoji se korigirati postojeći i izgrađivati društveno prihvatljivi sustav vrijednosti, stavova i navika u kratkom vremenskom razdoblju, intenzivnim radom i strogo individualiziranim pristupom. Optimalni smještajni kapacitet ovog oblika tretmana je 3 korisnika
* Odjel za djevojke osigurava smještaj djevojkama, starosti od 14 do 21 godina, smještenima temeljem Zakona o socijalnoj skrbi, Obiteljskog zakona te Zakona o sudovima za mladež. Optimalni smještajni kapacitet je 8 korisnica.

Odjel boravka, savjetovanja i organiziranog stanovanja sastoji se od 2 dijela:

* Produženi stručni postupak - produženi stručni postupak pri osnovnoj školi odvija se u dvije odgojne skupine u O.Š. Tin Ujević u Osijeku, uz moguće otvaranje još jednog tretmana na području preporučenom od strane CZSS Osijek. Optimalni kapacitet ovog oblika tretmana je 24 korisnika, u dvije odgojne skupine
* Poludnevni boravak – cilj je pružiti pomoći korisniku u prevladavanju odgojno-obrazovnih poteškoća, odnosno poteškoća socijalne integracije u mikro i makro sredinu, dok izdvajanje iz obitelji još uvijek nije nužno. Optimalan broj korisnika ovog oblika tretmana je 12.

U Centru na dan 31.12.2024.g. imamo 57 zaposlenika.

Centar vodi poslovne knjige i sastavlja financijske izvještaje prema Pravilniku o proračunskom računovodstvu i računskom planu. Financijski izvještaj sastavljen je sukladno odredbama Pravilnika o financijskom izvještavanju u proračunskom računovodstvu i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna, te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 30. lipnja 2023. godine, KLASA: 400-02/23-01/27, URBROJ: 513-05-03-24-4.

**BILJEŠKE UZ OBRAZAC PR-RAS**

Osim proračunskih prihoda za osnovnu djelatnost imamo i prihode od uplaćenih participacija i prihode od najma dvorane što ukupno čini iznos od 2.469.250,83 eura prikazan pod **šifrom 6**.

**Prihodi**

Pod **šifrom 6341** Tekuće pomoći od izvanproračunskih korisnika imamo 22.198,08 eura koje smo dobili od HZZ-a za plaću pripravnice koju smo zaposlili u 12 mjesecu.

Pod **šifrom 6361** Tekuće pomoći proračunskim korisnicima iz proračuna koji im nije nadležan imamo 20.000,00 eura koje smo dobili od županije osječko-baranjske za sanaciju parketa u sobama korisnika.

**Šifra 6526** Ostali nespomenuti prihodi su manji su za 46,70% u ovoj godini u odnosu na isto razdoblje 2023.g. iz razloga što smo dobili manje rješenja za nagodbe koje su Hrvatski zavodi za socijalni rad sklapali s roditeljima kako bi sudjelovali u dijelu financiranja participacije smještaja korisnika, a veći dio troškova smještaja snosi resorno Ministarstvo.

Pod **šifrom 6615** Prihod od pruženih usluga u 2024.g. veći je za 25,2% u odnosu na isto razdoblje 2023.g. zbog većeg prihoda od najma dvorane.

**Šifra 6631** Tekuće donacije su u ovoj godini za 69,50% manje nego godinu prije.

**Šifra 6711** Prihod iz nadležnog proračuna za financiranje rashoda poslovanja je u ovom razdoblju veći za 19,2% u odnosu na isto razdoblje prošle godine iz razloga smo imali više priljeva sredstava za financiranje većih rashoda poslovanja zbog povećanja cijena proizvoda.

Pod **šifrom 6712** Prihodi od nadležnog proračuna za financiranje rashoda za nabavu nefinancijske imovine imamo povećanje od 164,3% u odnosu na isto razdoblje prošle godine iz razloga što smo imali više ulaganja, odnosno u 2024.g. smo nabavili 1 novo vozilo, i Ministarstvo sufinancira projekt Energetske obnove zgrade.

**Rashodi**

Pod **šifrom 3** su Ukupni rashodi poslovanja koji na dan 31.12.2024.g. iznose 2.104.378,82 eura.

Pod **šifrom 3111** Plaće za redovan rad imamo povećanje od 37,2% u odnosu na isto razdoblje 2023.g. iz razloga što su se plaće u 2024.g. povećavale, a imamo i više djelatnika.

**Šifra 3113** Plaće za prekovremeni rad u ovom izvještajnom razdoblju iznosi 136,45 eura koje su isplaćene domaru zbog kvara na kotlovnici Centra u siječnju 2023.g., morao je biti prisutan kako bi se djeca mogla okupati u subotom i nedjeljom i kako bi radilo grijanje preko vikenda.

**Šifra 3114** Plaće za posebne uvjete rada su manje u odnosu na isto razdoblje 2023.g. iz razloga što su se ukinuli dodaci na posebne uvjete rada.

Pod **šifrom 312** Ostali rashodi za zaposlene gdje imamo povećanje za 23,1% u 2023.g u odnosu na 2022.g. iz razloga što se povećavala plaća, pa se samim time povećali i izdaci za ostale rashode za zaposlene.

Pod **šifrom 3132** Doprinosi za obvezno zdravstveno osiguranje gdje imamo povećanje za 23,4% u 2024.g u odnosu na 2023.g. iz razloga što se povećavala plaća, pa se samim time povećali i izdaci za doprinose za obvezno zdravstveno osiguranje.

Pod **šifrom 3211** Službena putovanja imamo povećanje od 31,5% jer smo imali više zaposlenika koji su išli na službena putovanja u 2024.g. zbog edukacija zaposlenika.

**Šifra 3212** Naknada za prijevoz, za rad na terenu i odvojeni život u ovom izvještajnom razdoblju iznosi 29.693,84 eur što je za 19,8% manje nego u istom razdoblju 2023.g. zbog smanjenja cijena goriva u 2024.g. u odnosu na 2023.g.

**Šifra 3213** Stručno usavršavanje zaposlenika rad u ovom izvještajnom razdoblju iznosi 96,5 % manje nego u istom razdoblju 2024.g. zbog toga što su računi za održane edukacije preko ESF projekta plaćeni u prvom mjesecu 2023.g.

Pod **šifrom 3222** Materijal i sirovine imamo povećanje od 16,2% zbog povećanja cijena na tržištu, samim time su nam se povećali i troškovi nabave materijala i sirovina.

**Šifra 3223** Energija imamo 11,6% manje izdataka za energiju nego u istom razdoblju prošle godine zbog sufinanciranja energije od strane Vlade RH.

**Šifra 3224** Materijal i dijelovi za tekuće i investicijsko održavanje je za 15,3% veći nego u istom razdoblju 2023.g. iz razloga što smo imali povećane potrebe za materijalom za održavanje zgrade, opreme i vozila.

Pod **šifrom 3225** Sitan inventar i auto gume imamo povećanje od 33,0% u odnosu na prošlu godinu jer smo ove godine nabavljali više sitnog inventara, jer je postojeći sitni inventar rashodovan zbog dotrajalosti.

**Šifra 3227** Službena radna i zaštitna odjeća imamo smanjenje za 79,80% jer smo ove godine imali manje izdataka za službenu odjeću i obuću za zaposlenike Centra.

**Šifra 3236** Zdravstvene i veterinarske usluge je povećana za 98,6% u odnosu na 2023.g. jer smo u 2024.g. imali sistematski pregled za dio zaposlenika.

Pod **šifrom 3238** Računalne usluge imamo povećanje od 161,1% jer smo zbog promjene naziva Ustanove morali izraditi nove certifikate od FINE, pa se time i povećali izdaci na ovoj stavci.

Pod **šifrom 3239** Ostale usluge imamo povećanje od 88,8% u odnosu na isto razdoblje 2023.g. zbog velikog broja natječaja koje smo proveli za zapošljavanje djelatnika.

Pod **šifrom 3292** Premije osiguranje je povećan za 46,6% iz razloga što smo u 2024.g. nabavili 1 novo vozila koja imaju i osnovno i kasko osiguranje.

**Šifra 3295** Pristojbe i naknade se povećala se za 21,4% u odnosu na prethodnu godinu zato što se povećala naknada za nezapošljavanje osoba s invaliditetom.

Š**ifra 3431** Bankarske usluge i usluge platnog prometa je povećan je za 16,1% u odnosu na prethodnu godinu jer nam banka za svako podizanje gotovine zaračuna pristojbu na podizanje gotovine i imamo otvoren još jedan račun za projekt energetske obnove zgrade.

**Šifra 3722** Ostale naknade građanima i kućanstvima u novcu je veći za 42,3% u odnosu na prošlu godinu iz razloga što je povećan iznos naknade za osobne potrebe korisnika smještaja prema novom Zakonu o socijalnoj skrbi, te zbog isplate razlike naknade od donošenja novog zakona do pristiglih novih rješenja korisnicima u kojima se povećava iznos naknade.

**Šifra 92211** Višak prihoda poslovanja – preneseni je manji za 80,40% jer smo u 2024.g. imali manje sredstava koje bismo prenijeli u 2025.g.

**Šifra 4227** Uređaji, strojevi i oprema za ostale namjene imamo povećanje od 357,1% u odnosu na isto razdoblje prošle godine zbog smanjenja ulaganja.

Pod **šifrom 4231** Prijevozna sredstva u cestovnom prijevozu iznose 17.412,59 eura jer smo u ovoj godini nabavili 1 osobno vozilo, a 2023.g. smo nabavili 2 nova vozila.

**Šifra 451** Dodatna ulaganja na građevinskim objektima u ovoj godine iznosili su 264.726,75 eura, što je za 295,2% više nego u istom razdoblju prošle godine, jer smo u ovoj godini imali radove na energetskoj obnovi zgrade.

**Šifra 11P** Stanje novčanih sredstava na početku izvještajnog razdoblja je za 77,5% manja nego na početku izvještajnog razdoblja prošle godine jer smo na računu prethodne godine imali sredstava koje nismo utrošili za plaćanje računa ESF projekta, koje smo platili u prvom mjesecu 2023.g.

**Šifra 11K** Stanje novčanih sredstava na kraju izvještajnog razdoblja je za 505,3% veća nego na početku izvještajnog razdoblja prošle godine jer smo na računu ove godine imali sredstva od HZZ-a

**Šifra 65264** Ostali nespomenuti prihodi su manji za 46,7% u ovoj godini u odnosu na isto razdoblje 2023.g. iz razloga što smo dobili manje rješenja za Nagodbe koje su Hrvatski zavodi za socijalni rad sklapali s roditeljima kako bi sudjelovali u dijelu financiranja participacije smještaja korisnika, a veći dio troškova smještaja snosi resorno Ministarstvo.

Pod **šifrom 31215** Naknade za bolesti, invalidnost i smrtni slučaj imamo povećanje isplata u ovoj godini za 259,3% jer smo imali više isplata pomoći za smrtne slučajeve u obitelji i duže bolovanje.

**Šifra 32121** Naknada za prijevoz, za rad na terenu i odvojeni život u ovom izvještajnom razdoblju iznosi 29.693,84 eur što je za 19,8% manje nego u istom razdoblju 2023.g. zbog smanjenja cijena goriva u 2024.g. u odnosu na 2023.g., pa time se i smanjila naknada za prijevoz zaposlenicima.

**Šifra 32361** Zdravstvene i veterinarske usluge je povećana za 73,7% u odnosu na 2023.g. jer smo u 2024.g. imali sistematski pregled za dio zaposlenika.

**Šifra 37221** Sufinanciranje cijena prijevoza je veći za 107,1% u odnosu na prošlu godinu iz razloga što smo imali više izdataka za sufinanciranje cijene karata za korisnike, nego u istom razdoblju prošle godine.

Većih odstupanja u odnosu na ostvareno u izvještajnom razdoblju prethodne godine nema, osim na navedenim stavkama što smo i obrazložili. Sva sredstva se troše po potrebi korisnika Centra i prati se mjesečna dinamika potrošnje za sve materijalne troškove.

Plaće se isplaćuju u skladu sa odredbama Vlade RH.

**BILJEŠKE UZ OBRAZAC BILANCA**

Ukupna vrijednost nefinancijske imovine Centra na dan 31.12.2023.g. iznosi 1.867.920,51 eur.

Proizvedena dugotrajna imovina veća je za 19,3% u odnosu na prošlu godinu jer smo u ovoj godini imali nabavku 1 novog vozila, nabavljeno je 5 novih računala financiranih od resornog Ministarstva, namještaj i oprema za otvaranje novog odjela.

U 2024.g. imali smo nabavku sitnog inventara u vrijednosti od 38.708,73 eura. Rashod sitnog inventara u 2024.g. iznosi 15.263,92 eura.

Ukupna financijska imovina na dan 31.12.2024.g. iznosi 207.738,80 eura, a sastoji se od 56.260,84 eura koje se nalaze na računu u banci i 151.477,96 eura za kontinuirane rashode budućeg razdoblja.

Ukupno evidentirane obveze na dan 31.12.2024.g. iznose 151.479,18 eura, a odnose se na obveze za zaposlene (plaća za 12/24) u iznosu od 148.509,31 eura, obveze za materijalne rashode (režijski troškovi za 12/24) u iznosu od 2.968,66 eura i pasivne kamate od 1,21 eura.

**BILJEŠKE UZ OBRAZAC P-VRIO**

U 2024.g. smo primili od resornog Ministarstva 5 računala u vrijednosti od 3.931,25 eura.

**BILJEŠKE UZ RAS-FUNKCIJSKI**

U 2024.g. rashodi prema funkcijskoj klasifikaciji iznose 2.420.626,91 eur i nalaze se na poziciji 109.

**BILJEŠKE UZ OBRAZAC OBVEZE**

**Šifra V006** Stanje obveza na kraju izvještajnog razdoblja 151.479,18 eura što se odnosi se na obveze za zaposlene (plaća za 12/24) u iznosu od 148.509,31 eura, obveze za materijalne rashode (režijski troškovi za 12/24) u iznosu od 2.968,66 eura i pasivne kamate od 1,21 eura.

*Voditelj računovodstva: Ravnatelj:*

Adela Jurić, mag.oec. Goran Tubić, mag.hist.paed.